105. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 1385/5 της 18/19 Ιαν. 1993 (ΦΕΚ  Β΄ 6) Προσδιορισμός διατηρουμένων κενών οργανικών θέσεων προσωπικού της Κεντρικής Υπηρεσίας του Υπουργείου Μεταφορών και Επικοινωνιών κατά κατηγορία και κλάδο. Έχοντας υπόψη: 1.Τις διατάξεις του άρθρ. 21 παρ. 1 του Νόμ. 2085/1992 «Ρύθμιση θεμάτων οργάνωσης, λειτουργίας και προσωπικού της Δημόσιας Διοίκησης και άλλες διατάξεις» (ΦΕΚ 170Α). 2.Τις διατάξεις των άρθρ. 36 και 41 του Π.Δ. 149/1992 «Οργανισμός του Υπουργείου Μεταφορών και Επικοινωνιών» (ΦΕΚ 72/Α). 3.Την αριθ. 166/22.12.1992 Πράξη του Υπουργικού Συμβουλίου «Διατήρηση και ανακατανομή κενών οργανικών θέσεων μονίμου και με σχέση εργασίας ιδιωτικού δικαίου προσωπικού των Κεντρικών Υπηρεσιών Υπουργείων και Γενικών Γραμματειών Υπουργείων» (ΦΕΚ 201/Α), αποφασίζουμε: Προσδιορίζουμε τις διατηρούμενες και κατανεμηθείσες 10 κενές θέσεις μονίμου και με σχέση εργασίας ιδιωτικού δικαίου προσωπικού της Κεντρικής Υπηρεσίας του Υπουργείου Μεταφορών και Επικοινωνιών κατά κατηγορία και κλάδο, όπως παρακάτω: Α΄.Μόνιμο Προσωπικό (άρθρ. 41 παρ. 1 Π.Δ. 149/1992): -Κλάδος ΠΕ Επιθεωρητών 3. -Κλάδος ΠΕ Πληροφορικής 1. -Κλάδος ΤΕ Πληροφορικής 2. -Κλάδος ΔΕ Τηλεφωνητών 1. -Κλάδος ΥΕ Φυλάκων – Νυκτοφυλάκων 1. Β΄ Προσωπικό με σχέση εργασίας ιδιωτικού δικαίου (άρθρ. 36 παρ. β΄ Π.Δ. 149/1992): -Ειδικό Επιστημονικό Προσωπικό 2. Από τις διατάξεις της απόφασης αυτής – εφ’ όσον καλυφθούν οι θέσεις – θα προκληθεί δαπάνη σε βάρος του κρατικού προϋπολογισμού, το ύψος της οποίας να ανέλθει σε 19.405.000 δραχμ. για το τρέχον οικονομικό έτος και το ίδιο ποσόν περίπου για καθένα από τα επόμενα οικονομικά έτη. Η δαπάνη αυτή δεν έχει προβλεφθεί στον Κρατικό Προϋπολογισμό. 